section_heading: Životopis
paragraph_text: Gabriel Brnčić Isaza rođen je u Čileu. Studirao je violinu i obou na Nacionalnom konzervatoriju te kompoziciju kod Gustava Becerra-Schmidta na Glazbenom fakultetu (Facultad de Artes Musicales y de la Representación) Sveučilišta u rodnome gradu. 1965. emigrira u Argentinu, gdje kao stipendist Zaklade »Torcuato di Tella« (1965-67) nastavlja studij glazbe na Centro Latinoamericano de Altos Estudios Musicales (CLAEM) u Buenos Airesu. U razredu Alberta Ginastere, Francisca Kröpfla i Gerarda Gandinia završava i postdiplomski studij kompozicije i elektroakustične glazbe te 1967. počinje raditi kao prevoditelj, skladatelj i pedagog. Usavršavao se kod Iannisa Xenakisa, Johna Cagea i Luigia Nona. 1974. napušta Argentinu zbog nepovoljnih političkih prilika i militarističkog režima te s obitelji seli u Šanjolsku, u Barcelonu.